**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL sutikimo reorganizuoti BIUDŽETINES ĮSTAIGAS**

2024 m. kovo 28 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 15 straipsnio 2 dalies 16 punktu, Lietuvos Respublikos civilinio kodekso 2.97 straipsnio 3 dalimi, 2.99 straipsnio 1 ir 2 dalimis, 2.101 straipsniu, Lietuvos Respublikos biudžetinių įstaigų įstatymo 5 straipsnio 1 dalimi, 3 dalies 5 ir 8 punktais, 4 dalimi, 24 straipsnio 3 ir 4 dalimis, Lietuvos Respublikos švietimo įstatymo 44 straipsnio 1, 2 ir 6 dalimis, Mokyklų, vykdančių formaliojo švietimo programas, tinklo kūrimo taisyklių, patvirtintų Lietuvos Respublikos Vyriausybės 2011 m. birželio 29 d. nutarimu Nr. 768 „Dėl Mokyklų, vykdančių formaliojo švietimo programas, tinklo kūrimo taisyklių patvirtinimo“, 18 punktu, Plungės rajono savivaldybės švietimo įstaigų tinklo pertvarkos 2021–2025 metų bendrojo plano 1 priedo, patvirtinto Plungės rajono savivaldybės tarybos 2021 m. vasario 18 d. sprendimu Nr. T1-52 „Dėl Plungės rajono savivaldybės švietimo įstaigų tinklo pertvarkos 2021–2025 metų bendrojo plano patvirtinimo“, 8, 9 ir 12 punktais, Plungės rajono savivaldybės taryba nusprendžia:

1. Sutikti reorganizuoti prijungimo būdu, iki 2024 m. rugpjūčio 31 d., šias Plungės rajono biudžetines įstaigas, prijungiant jas prie Plungės r. Alsėdžių Stanislovo Narutavičiaus gimnazijos ir pakeičiant gimnazijos pavadinimą į Plungės r. Žemaitijos kadetų gimnaziją: Plungės r. Kulių gimnaziją (juridinio asmens kodas 191131028) ir Plungės r. Žemaičių Kalvarijos Motiejaus Valančiaus gimnaziją (juridinio asmens kodas 191131551).

2. Nustatyti, kad:

2.1. reorganizavimo tikslas – prijungti dvi gimnazijas prie kitos, siekiant optimizuoti Plungės rajono savivaldybės biudžetinių švietimo įstaigų tinklą, jų valdymą ir veiklą, racionaliai ir tikslingai naudoti materialinius, finansinius ir intelektinius išteklius;

2.2. reorganizavimo būdas – prijungimas;

2.3. reorganizuojamos biudžetinės įstaigos – Plungės r. Kulių gimnazija, kodas 191131028, adresas: Aušros g. 24, Kulių mstl., LT-90372 Plungės r. sav.(duomenys apie biudžetinę įstaigą kaupiami ir saugomi Juridinių asmenų registre), Plungės r. Žemaičių Kalvarijos Motiejaus Valančiaus gimnazija, kodas 191131551, adresas: Gluosnių alėja 1, Žemaičių Kalvarija, LT-90445 Plungės r. sav.(duomenys apie biudžetinę įstaigą kaupiami ir saugomi Juridinių asmenų registre), kurios po reorganizavimo taps Plungės r. Žemaitijos kadetų gimnazijos (dabartinės Plungės r. Alsėdžių Stanislovo Narutavičiaus gimnazijos) struktūriniais padaliniais, veikiančiais tais pačiais adresais, kaip ir iki reorganizacijos;

2.4. po reorganizavimo veiksianti įstaiga – Plungės r. Žemaitijos kadetų gimnazija (juridinio asmens kodas 191130983), adresai: Draugystės g. 6B, Alsėdžių mstl., LT-90471 Plungės r. sav., Aušros g. 24, Kulių mstl., LT-90372 Plungės r. sav., Gluosnių alėja 1, Žemaičių Kalvarija, LT-90445 Plungės r. sav., vykdanti ikimokyklinio, priešmokyklinio, pradinio, pagrindinio ugdymo pirmos, antros dalies, neformaliojo vaikų ir suaugusiųjų švietimo, kadetų ugdymo programas kuriai pereina visos reorganizuotų juridinių asmenų teisės ir pareigos;

2.5. po reorganizavimo veiksiančios biudžetinės įstaigos funkcijos bus nustatytos Plungės r. Žemaitijos kadetų gimnazijos nuostatuose. Pagrindinė veiklos sritis – švietimas;

2.6. po reorganizavimo veiksiančios biudžetinės įstaigos savininko teises ir pareigas įgyvendinanti institucija – Plungės rajono savivaldybės meras, išskyrus tas biudžetinės įstaigos savininko teises ir pareigas, kurios yra priskirtos išimtinei ir paprastajai savivaldybės tarybos kompetencijai (jeigu paprastosios Savivaldybės tarybos kompetencijos įgyvendinimo Savivaldybės taryba nėra perdavusi Savivaldybės merui).

3. Įpareigoti reorganizuojamų ir reorganizavime dalyvaujančių įstaigų vadovus iki 2024 m. balandžio 5 d. parengti reorganizavimo sąlygų aprašą, jį užregistruoti Juridinių asmenų registre ir paskelbti viešai apie reorganizavimo sąlygų aprašo parengimą, nurodant kur ir nuo kada galima susipažinti su biudžetinės įstaigos reorganizavimo sąlygomis, po reorganizavimo veiksiančių biudžetinių įstaigų nuostatų projektais, reorganizavime dalyvaujančių biudžetinių įstaigų praėjusių trejų finansinių metų metinių ataskaitų rinkiniais ir metinėmis veiklos ataskaitomis.

4. Įpareigoti reorganizuojamų įstaigų vadovus viešai paskelbti apie reorganizavimo sąlygų aprašo parengimą įstaigų nuostatuose nurodytame šaltinyje tris kartus ne mažesniais kaip 30 dienų intervalais arba paskelbti vieną kartą ir pranešti raštu visiems biudžetinės įstaigos kreditoriams, Lietuvos Respublikos biudžetinių įstaigų įstatymo nustatyta tvarka.

5. Įpareigoti reorganizuojamų įstaigų vadovus parengti po reorganizavimo veiksiančių įstaigų nuostatus ir pateikti juos tvirtinti Plungės rajono savivaldybės tarybai.

6. Pavesti Plungės rajono savivaldybės administracijos direktoriui spręsti organizacinius klausimus, susijusius su biudžetinių įstaigų reorganizavimu ir pertvarkymu.

Savivaldybės meras

SUDERINTA:

Savivaldybės meras Audrius Klišonis

Administracijos direktorius Dalius Pečiulis

Savivaldybės vicemeras Žydrūnas Purauskis

Savivaldybės tarybos posėdžių sekretorė Irmantė Kurmienė

Teisės, personalo ir civilinės metrikacijos skyriaus vedėjas Vytautas Tumas

Bendrųjų reikalų skyriaus kalbos tvarkytoja Simona Grigalauskaitė

Sprendimą rengė Švietimo ir sporto skyriaus vedėjas Gintautas Rimeikis

**ŠVIETIMO IR SPORTO SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

**„DĖL SUTIKIMO REORGANIZUOTI BIUDŽETINES ĮSTAIGAS“**

2024 m. kovo 8 d.

Plungė

**1. Parengto sprendimo projekto tikslai, uždaviniai.** Įgyvendinant Plungės rajono savivaldybės švietimo įstaigų tinklo pertvarkos 2021–2025 metų bendrojo plano, patvirtinto Plungės rajono savivaldybės tarybos 2021 m. vasario 18 d. sprendimu Nr. T1-52 „Dėl Plungės rajono savivaldybės švietimo įstaigų tinklo pertvarkos 2021–2025 metų bendrojo plano patvirtinimo“, nuostatas – sutikti reorganizuoti (prijungimo būdu) Plungės r. Kulių, Žemaičių Kalvarijos Motiejaus Valančiaus gimnazijas, jas prijungiant prie Plungės r. Alsėdžių Stanislovo Narutavičiaus gimnazijos ir keičiant gimnazijos pavadinimą į Plungės r. Žemaitijos Kadetų gimnaziją.

1. **Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą. -**
2. **Kodėl būtina priimti sprendimą, kokių pozityvių rezultatų laukiama.** Įgyvendinant LR Civilinio kodekso ir Biudžetinių įstaigų įstatymo nuostatas, vykdant reorganizavimą, reikalingas Savivaldybės tarybos sutikimas.
3. **Lėšų poreikis ir finansavimo šaltiniai.** Lėšos bus reikalingos įgyvendinant kitas su reorganizavimo procedūromis susijusias reikmes (įregistruoti nuostatus, išregistruoti reorganizuojamas įstaigas, paskelbti informaciją apie paruoštas reorganizavimo sąlygas).

**5. Pateikti kitus sprendimui priimti reikalingus pagrindimus, skaičiavimus ar paaiškinimus.** -

**6. Pateikti sprendimo projekto lyginamąjį variantą, jeigu teikiamas sprendimo pakeitimo projektas.** -

**7. Kokios korupcijos pasireiškimo tikimybės, priėmus šį sprendimą, korupcijos vertinimas.** Siūlomas teisės akto projektas yra nenorminio pobūdžio, todėl vertinimas nėra atliekamas.

**8. Nurodyti, kieno iniciatyva sprendimo projektas yra parengtas.** Švietimo ir sporto skyriaus iniciatyva, atsižvelgiant į galiojančių teisės aktų nuostatas.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina. -**

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.** Plungės r. Alsėdžių Stanislovo Narutavičiaus, Kulių ir Žemaičių Kalvarijos Motiejaus Valančiaus gimnazijoms.

**11. Kita svarbi informacija**. Nėra.

**12.** **Numatomo teisinio reguliavimo poveikio vertinimas \***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* |  | *Nenumatomas* |
| *Finansams* |  | *Nenumatomas* |
| *Socialinei aplinkai* |  | *Nenumatomas* |
| *Viešajam administravimui* |  | *Nenumatomas* |
| *Teisinei sistemai* |  | *Nenumatomas* |
| *Kriminogeninei situacijai* |  | *Nenumatomas* |
| *Aplinkai* |  | *Nenumatomas* |
| *Administracinei naštai* |  | *Nenumatomas* |
| *Regiono plėtrai* |  | *Nenumatomas* |
| *Kitoms sritims, asmenims ar jų grupėms* |  | *Nenumatomas* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėjas

Švietimo ir sporto skyriaus vedėjas Gintautas Rimeikis