**Projektas**

**PLUNGĖS RAJONO SAVIVALDYBĖS**

**TARYBA**

**SPRENDIMAS**

**DĖL PLUNGĖS RAJONO SAVIVALDYBĖS TARYBOS KAI KURIŲ SPRENDIMŲ PRIPAŽINIMO NETEKUSIAIS GALIOS**

2024 m. kovo 28 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 16 straipsnio 1 dalimi ir Lietuvos Respublikos biudžetinių įstaigų 2023 m. lapkričio 16 d. įstatymo Nr. I-1113 pakeitimo įstatymu, Plungės rajono savivaldybės taryba n u s p r e n d ž i a:

Pripažinti netekusiais galios:

1. Plungės rajono savivaldybės tarybos 2023 m. birželio 22 d. sprendimą Nr. T1-163 „Dėl Plungės rajono savivaldybės švietimo įstaigų, Plungės paslaugų ir švietimo pagalbos centro pedagoginių pareigybių ir nepedagoginių pareigybių, finansuojamų iš mokymo lėšų, didžiausio leistino skaičiaus 2023–2024 mokslo metams patvirtinimo“ su visais pakeitimais ir papildymais.

2. Plungės rajono savivaldybės tarybos 2023 m. gegužės 18 d. sprendimą Nr. T1-124 „Dėl Plungės rajono savivaldybės bendrojo ugdymo mokyklų, ikimokyklinį ugdymą vykdančių įstaigų, formalųjį švietimą papildančių įstaigų bei Plungės paslaugų ir švietimo pagalbos centro pedagoginių pareigybių ir nepedagoginių pareigybių, finansuojamų iš mokymo lėšų, ir etatų normatyvų patvirtinimo“ su visais pakeitimais ir papildymais.

Savivaldybės meras

SUDERINTA:

Savivaldybės meras Audrius Klišonis

Administracijos direktorius Dalius Pečiulis

Savivaldybės vicemeras Žydrūnas Purauskis

Savivaldybės tarybos posėdžių sekretorė Irmantė Kurmienė

Teisės, personalo ir civilinės metrikacijos skyriaus vedėjas Vytautas Tumas

Švietimo ir sporto skyriaus vedėjas Gintautas Rimeikis

Bendrųjų reikalų skyriaus kalbos tvarkytoja Simona Grigalauskaitė

Projektą rengė Švietimo ir sporto skyriaus vyr. specialistė Birutė Brogienė

**ŠVIETIMO IR SPORTO SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

|  |
| --- |
| **„DĖL PLUNGĖS RAJONO SAVIVALDYBĖS TARYBOS KAI KURIŲ SPRENDIMŲ PRIPAŽINIMO NETEKUSIAIS GALIOs“** |
| 2024 m. kovo 7 d.  Plungė |

**1. Parengto teisės akto projekto tikslai, uždaviniai.** Vadovaujantis Lietuvos Respublikos biudžetinių įstaigų 2023 m. lapkričio 16 d. įstatymo Nr. I-1113 pakeitimo įstatymu (toliau – Biudžetinių įstaigų įstatymas), nuo 2024 m. sausio 1 d. pakeistos biudžetinių įstaigų veiklą reglamentuojančios nuostatos. Biudžetinių įstaigų įstatymo 11 straipsnio 1 dalies 4 punktas reglamentuoja biudžetinės įstaigos vadovo kompetencijos – nustatyti biudžetinės įstaigos struktūrą ir darbuotojų pareigybių sąrašą. Lietuvos Respublikos vietos savivaldos įstatyme panaikinta savivaldybės kompetencija tvirtinti savivaldybės biudžetinių įstaigų struktūrą ir mero funkcija – teikti savivaldybės tarybai tvirtinti savivaldybių biudžetinių įstaigų didžiausio leistino darbuotojų dirbančių pagal darbo sutartis, pareigybių skaičių biudžetinėje įstaigoje. Todėl reikalinga panaikinti etatų normatyvus bei didžiausią leistiną etatų skaičių reglamentuojančius Savivaldybės tarybos sprendimus.

Bendrojo ugdymo mokytojų etatų skaičiaus nustatymas reglamentuotas Lietuvos Respublikos Vyriausybės nutarimu patvirtintame mokymo lėšų apskaičiavimo, paskirstymo ir panaudojimo tvarkos apraše, Ikimokyklinio, priešmokyklinio ugdymo, meninio ugdymo mokytojų, koncertmeisterių, karjeros specialistų ir kitų pedagoginių darbuotojų etato sandara reglamentuota Lietuvos Respublikos biudžetinių įstaigų darbuotojų darbo apmokėjimo ir komisijų narių atlygio už darbą įstatyme. Švietimo pagalbos specialistų – logopedų, spec. pedagogų, surdopedagogų, logopedų, psichologų, socialinių pedagogų, mokytojo padėjėjo etatų steigimo nuostatos reglamentuotos atskirais Švietimo, mokslo ir sporto ministro įsakymais.

**2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą**. Reikalinga pripažinti netekusiais galios:

2.1. Plungės rajono savivaldybės tarybos 2023 m. birželio 22 d. sprendimą Nr. T1-163 „Dėl Plungės rajono savivaldybės švietimo įstaigų, Plungės paslaugų ir švietimo pagalbos centro pedagoginių pareigybių ir nepedagoginių pareigybių, finansuojamų iš mokymo lėšų, didžiausio leistino skaičiaus 2023–2024 mokslo metams patvirtinimo“ ir jį keitusius 2023 m. spalio 26 d. sprendimą Nr. T1-271 ir 2023 m. gruodžio 21 d. sprendimą Nr. T1-331;

2.2. Plungės rajono savivaldybės tarybos 2023 m. gegužės 18 d. sprendimą Nr. T1-124 „Dėl Plungės rajono savivaldybės bendrojo ugdymo mokyklų, ikimokyklinį ugdymą vykdančių įstaigų, formalųjį švietimą papildančių įstaigų bei Plungės paslaugų ir švietimo pagalbos centro pedagoginių pareigybių ir nepedagoginių pareigybių, finansuojamų iš mokymo lėšų, ir etatų normatyvų patvirtinimo“ ir jį keitusį 2023 m. lapkričio 30 d. sprendimą Nr. T1-294.

**3. Kodėl būtina priimti sprendimą, kokių pozityvių rezultatų laukiama.** Bus didinamas įstaigų savarankiškumas.

**4. Lėšų poreikis ir finansavimo šaltiniai.** Nėra.

**5. Pateikti kitus sprendimui priimti reikalingus pagrindimus, skaičiavimus ar paaiškinimus.** Nėra.

**6. Pateikti sprendimo projekto lyginamąjį variantą, jeigu teikiamas sprendimo pakeitimo projektas.** Nėra.

**7. Sprendimo projekto antikorupcinis vertinimas.** Korupcijos pasireiškimo tikimybės nėra. Vertinimas neatliekamas.

**8. Nurodyti, kieno iniciatyva sprendimo projektas yra parengtas.** Švietimo ir sporto skyriaus iniciatyva.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.** Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.** Švietimo ir sporto skyriui, visoms Plungės rajono švietimo įstaigoms.

**11. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.). Nėra.

**12.** **Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* |  | *Nenumatomas* |
| *Finansams* |  | *Nenumatomas* |
| *Socialinei aplinkai* |  | *Nenumatomas* |
| *Viešajam administravimui* |  | *Nenumatomas* |
| *Teisinei sistemai* |  | *Nenumatomas* |
| *Kriminogeninei situacijai* |  | *Nenumatomas* |
| *Aplinkai* |  | *Nenumatomas* |
| *Administracinei naštai* |  | *Nenumatomas* |
| *Regiono plėtrai* |  | *Nenumatomas* |
| *Kitoms sritims, asmenims ar jų grupėms* |  | *Nenumatomas* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

Švietimo ir sporto skyriaus vyr. specialistė Birutė Brogienė