## Projektas

## PLUNGĖS RAJONO SAVIVALDYBĖS

**TARYBA**

**SPRENDIMAS**

**DĖL biudžetinės įstaigos Plungės sporto ir rekreacijos centrO PLUNGĖS SPORTO ARENOJE (baseinE) TEIKIAMŲ PASLAUGŲ įKAINiŲ PATVIRTINIMO**

2024 m. kovo 28 d. Nr. T1-

Plungė

Vadovaudamasi Lietuvos Respublikos vietos savivaldos įstatymo 15 straipsnio 2 dalies 29 punktu bei atsižvelgdama į Plungės sporto ir rekreacijos centro 2024 m. kovo 5 d. prašymą Nr. S-104, Plungės rajono savivaldybės taryba n u s p r e n d ž i a:

1. Patvirtinti biudžetinės įstaigos Plungės sporto ir rekreacijos centro Plungės sporto arenoje (baseine) teikiamų paslaugų įkainius (pridedama).
2. Leisti biudžetinei įstaigai Plungės sporto ir rekreacijos centrui Plungės sporto arenoje (baseine) kitoms prekėms ar paslaugoms taikyti:
   1. ne didesnį kaip 200 procentų antkainį prekėms, kurių įsigijimo kaina iki 1 euro (imtinai);
   2. ne didesnį kaip 100 procentų antkainį prekėms, kurių įsigijimo kaina virš 1 euro, neviršijant 10 eurų;
   3. ne didesnį kaip 50 procentų antkainį prekėms, kurių įsigijimo kaina nuo 10 eurų;
   4. ne didesnį kaip 200 procentų antkainį maisto prekėms ir nealkoholiniams gėrimams.
3. Įpareigoti biudžetinės įstaigos Plungės sporto ir rekreacijos centro direktorių:
   1. patvirtinti Plungės sporto arenoje (baseine) kitoms prekėms ar paslaugoms antkainio taikymo tvarką bei kainas;
   2. gautas pajamas už teikiamas biudžetinės įstaigos Plungės sporto ir rekreacijos centro paslaugas ir parduodamas kitas prekes, kurios yra Savivaldybės biudžeto lėšos, naudoti veiklos išlaidoms padengti (darbuotojų, tiesiogiai susijusių su šia veikla, darbo užmokesčiui, valstybinio socialinio draudimo įmokoms, komunalinių paslaugų išlaidoms ir kt.).
4. Pripažinti netekusiu galios Plungės rajono savivaldybės tarybos 2023 m. liepos 27 d. sprendimą Nr. T1-224 „Dėl biudžetinės įstaigos „Plungės sporto ir rekreacijos centras“ Plungės sporto arenoje (baseine) teikiamų paslaugų įkainių patvirtinimo“.

Savivaldybės meras

SUDERINTA:

Savivaldybės meras Audrius Klišonis

Administracijos direktorius Dalius Pečiulis

Savivaldybės vicemeras Žydrūnas Purauskis

Savivaldybės tarybos posėdžių sekretorė Irmantė Kurmienė

Teisės, personalo ir civilinės metrikacijos skyriaus patarėja Donata Norvaišienė

Teisės, personalo ir civilinės metrikacijos skyriaus vedėjas Vytautas Tumas

Švietimo ir sporto skyriaus vedėjas Gintautas Rimeikis

Finansų ir biudžeto skyriaus vedėja Daiva Mažeikienė

Bendrųjų reikalų skyriaus kalbos tvarkytoja Simona Grigalauskaitė

Projektą rengė Švietimo ir sporto skyriaus vyr. specialistė Birutė Brogienė

PATVIRTINTA

Plungės rajono savivaldybės

tarybos 2024 m. kovo 28 d.

sprendimu Nr. T1-

**PLUNGĖS SPORTO ARENOJE (baseinE) TEIKIAMŲ PASLAUGŲ įKAINiai**

|  |  |  |  |  |
| --- | --- | --- | --- | --- |
| **VIENKARTINIAI BILIETAI** | | | | |
| **PASLAUGŲ PIRKĖJŲ KATEGORIJOS** | **APSILANKYMO TRUKMĖ** | **DARBO DIENOMIS IKI 17:00 val., EUR\*\*** | **DARBO DIENOMIS NUO 17:00 val., EUR** | **SAVAITGALIAIS\*, EUR** |
| **VAIKAI –**  **0–4 m. (imtinai)** | nemokamai | | | |
| **VAIKAI –**  **5–7 m. (imtinai)** | 1 val. | 4.00 | | |
| 2 val. | 5.00 | | |
| 3 val. | 7.00 | | |
| **SUAUGUSIEJI** | 1 val. | 5,00 | 6,00 | 7,00 |
| 2 val. | 8,00 | 10,00 | 12,00 |
| 3 val. | 10,00 | 12,00 | 14,00 |

\* Savaitgaliai – penktadienis nuo 17:00 val., šeštadienis, sekmadienis ir švenčių dienos.

20 proc. nuolaida taikoma:

vaikams nuo 8 metų, moksleiviams, pateikus mokinio pažymėjimą;

studentams, pateikus studento pažymėjimą;

senatvės pensininkams, pateikus senatvės pensijos gavėjo pažymėjimą;

neįgaliesiems, pateikus neįgaliojo pažymėjimą.

100 proc. nuolaida taikoma neįgaliems asmenims, kuriems nustatytas 0–25 % darbingumo lygis, sunkus neįgalumo lygis arba didelių specialiųjų poreikių lygis, pateikus patvirtinantį dokumentą.

Su Šeimos kortele suteikiama 20 proc. nuolaida, nuolaida taikoma bendrai bilietų kainai, kortelėje nurodytiems šeimos nariams.

Nuolaidos nesumuojamos, išskyrus nuolaidą su Šeimos kortele.

Darbo dienos, kai pirtys veikia visą baseino darbo laiką, lankytojui už apsilankymą baseine mokant įprastą, įkainių kainyne nurodytą kainą, tvirtinamos atskiru Sporto ir rekreacijos centro direktoriaus įsakymu.

\*\*Šį vienkartinį bilietą įsigijęs lankytojas baseino paslaugomis gali naudotis darbo dienomis iki 17 val., po 17 val. skaičiuojamas viršlaikis, jeigu ir neišnaudotas visas apsilankymo laikas.

|  |  |  |  |  |  |
| --- | --- | --- | --- | --- | --- |
| **ABONEMENTAI** | | | | | |
|  | **APSILANKYMO TRUKMĖ** | **1 MĖNUO, EUR** | **3 MĖNESIAI, EUR** | **6 MĖNESIAI, EUR** | **12 MĖNESIŲ, EUR** |
| **DARBO DIENOMIS IKI 17:00 val.** | 1 k. per dieną 2 val. | 55,00 | 150,00 (3\*50,00) | 270,00 (6\*45,00) | 480,00 (12\*40,00) |
| 1 k. per dieną 3 val. | 65,00 | 175,00 (3\*58,00) | 310,00 (6\*52,00) | 550,00 (12\*46,00) |
| **DARBO DIENOMIS IR SAVAITGALIAIS** | 1 k. per dieną 2 val. | 65,00 | 180,00 (3\*60,00) | 330,00 (6\*55,00) | 600,00 (12\*50,00) |
| 1 k. per dieną 3 val. | 75,00 | 210,00 (3\*70,00) | 380,00 (6\*63,00) | 690,00 (12\*58,00) |

Baseino uždarymo metu abonemento laikas stabdomas ir atnaujinamas pradėjus vėl dirbti.

Vaikams nuo 8 metų, moksleiviams, studentams, senatvės pensininkams, neįgaliesiems, pateikus pažymėjimą (asmens dokumentą, mokinio ar studento pažymėjimą, senatvės pensijos gavėjo pažymėjimą, neįgaliojo pažymėjimą), suteikiama 20 proc. nuolaida.

Laikytina, kad 1 mėnuo atitinka 30 kalendorinių dienų, 3 mėn. – 90 k. d., 6 mėn. – 180 k. d., 12 mėn. – 365 k. d. Įsigijus abonementą lankytis galima kiekvieną dieną, 1 kartą per dieną, abonemente numatytą apsilankymo trukmę.

|  |  |
| --- | --- |
| **MOKYMAS PLAUKTI (SPORTO IR REKREACIJOS CENTRO TEIKIAMA PASLAUGA)** | |
| **PASLAUGŲ PIRKĖJŲ KATEGORIJOS** | **KAINA, EUR** |
| Vaikų grupė – iki 4 vaikų, 1 kartas, 45 min.\* | 5,00 + įėjimo mokestis |
| Suaugusiųjų grupė – iki 4 asmenų, 1 kartas, 45 min.\* | 5,00 + įėjimo mokestis |
| Individuali mokymosi plaukti pamoka, asmeniui, 1 kartas, 45 min. \* | 20,00 + įėjimo mokestis |

\* Būtina išankstinė registracija

|  |  |
| --- | --- |
| **KITI ĮKAINIAI** | |
| **PASLAUGŲ PIRKĖJŲ KATEGORIJOS** | **KAINA, EUR** |
| Plaukimo takelio nuoma (be SPA zonos paslaugų) iki 12 asmenų: |  |
| Darbo dienomis iki 17 val., 1 val. | 30,00\*\*\* |
| Darbo dienomis iki 17 val., 2 val. | 50,00\*\*\* |
| Darbo dienomis po 17 val. ir savaitgaliais 1 val. | 40,00\*\*\* |
| Darbo dienomis po 17 val. ir savaitgaliais 2 val. | 60,00\*\*\* |
| Erdvės antrame aukšte nuoma iki 12 lankytojų\*, 1 val. | 50,00 |
| Vaikų gimtadieniai, programa, iki 10 vaikų, 45 min.\*\* | 50,00\*\*\* |
| Mokestis už apyrankės praradimą arba sugadinimą | 10,00 |
| Mokestis už kliento kortelės išdavimą/pametimą /sugadinimą | 5,00 |
| Reklama | Administracijos parinktoje vietoje – 40 Eur/mėn., iki 1 kv. m\*\*\*\* |
| Pradelstas laikas | iki 5 min. nemokamai, kiekviena papildoma 1 min. – 0,20 Eur |

Takelio nuoma galima tik su išankstine rezervacija.

Takelio nuomos laiką, įvertinusi vykdomų užsiėmimų grafikus ir baseino užimtumo lankytojų srautus, nustato baseino administracija.

\* Esant daugiau kaip 12 lankytojų – kiekvienas papildomas lankytojas 3 EUR/val.

\*\* trenerio arba gelbėtojo prižiūrėtojo programa baseino erdvėje (45 min.), galimybė pasinaudoti konferencijų sale II aukšte (trukmė iki 1 val.).

\*\*\* Į šią kainą patekimo į baseiną bilietas neįskaičiuotas.

\*\*\*\* Didesnė reklama apmokestinama didinant mokestį – iki 2 kv. m – 80 EUR, iki 3 kv. .m – 120 EUR.

|  |
| --- |
| **NUOLAIDOS** |
| Įstaigos vadovo įsakymu, ne daugiau kaip 2 dienas per mėnesį, gali būti taikoma papildoma 30proc. nuolaida vienkartiniams įėjimo bilietams. |
| Organizuotų lankytojų grupių lydintys asmenys, kartu su grupe, įleidžiami nemokamai šiais atvejais:  8–12 asmenų grupė – 1 lydintis asmuo;  13–24 asmenų grupė – 2 lydintys asmenys;  25–36 asmenų grupė – 3 lydintys asmenys. |
| Fiziniams ir juridiniams asmenims, įsigyjantiems vienu metu (mokėjimu) baseino paslaugoms (abonentų, dovanų kuponų, vienkartinių bilietų) už 1500 EUR sumą ir didesnę, taikyti 10 proc. nuolaidą bendrai mokėjimo sumai. |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

,

**ŠVIETIMO IR SPORTO SKYRIUS**

**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

|  |
| --- |
| **„DĖL biudžetinės įstaigos Plungės sporto ir rekreacijos centrO PLUNGĖS SPORTO ARENOJE (baseinE) TEIKIAMŲ PASLAUGŲ įKAINiŲ PATVIRTINIMO“** |
| 2024 m. kovo 13 d.  Plungė |

**1. Parengto teisės akto projekto tikslai, uždaviniai.**

Atsižvelgiant į Plungės sporto ir rekreacijos centro (toliau – Centras) 2024 m. kovo 5 d. prašymą Nr. S-104, Centras nori pakeisti/papildyti esamus baseino įkainius.

**2. Siūlomos teisinio reguliavimo nuostatos, šiuo metu esantis teisinis reglamentavimas, kokie šios srities teisės aktai tebegalioja ir kokius teisės aktus būtina pakeisti ar panaikinti, priėmus teikiamą tarybos sprendimo projektą**. Pripažinti netekusiu galios Plungės rajono savivaldybės tarybos 2023 m. liepos 27 d. sprendimą Nr. T1-224 „Dėl biudžetinės įstaigos Plungės sporto ir rekreacijos centro Plungės sporto arenoje (baseine) teikiamų paslaugų kainų patvirtinimo“.

**3. Kodėl būtina priimti sprendimą, kokių pozityvių rezultatų laukiama.** Plungės Sporto arena (baseinas) sulaukia pastebėjimų ir pasiūlymų iš klientų, todėl atsirado keistinų ir pildomų įkainių poreikis.

**4. Lėšų poreikis ir finansavimo šaltiniai.** Papildomų lėšų nereikės.

**5. Pateikti kitus sprendimui priimti reikalingus pagrindimus, skaičiavimus ar paaiškinimus.** Nėra.

**6. Pateikti sprendimo projekto lyginamąjį variantą, jeigu teikiamas sprendimo pakeitimo projektas.** Pridedamas.

**7. Sprendimo projekto antikorupcinis vertinimas.** Vertinimas atliekamas vadovaujantis Lietuvos Respublikos korupcijos prevencijos įstatymo 8 straipsnio 1 dalies 19 punktu. Pažyma pridedama.

**8. Nurodyti, kieno iniciatyva sprendimo projektas yra parengtas.** Švietimo ir sporto skyriaus ir Centro iniciatyva.

**9. Nurodyti, kuri sprendimo projekto ar pridedamos medžiagos dalis (remiantis teisės aktais) yra neskelbtina.** Nėra.

**10. Kam (institucijoms, skyriams, organizacijoms ir t. t.) patvirtintas sprendimas turi būti išsiųstas.** Plungės sporto ir rekreacijos centrui, Plungės paslaugų ir švietimo pagalbos centrui.

**11. Kita svarbi informacija** (gali būti nurodomos kitos galimos projekto ir (ar) jo įgyvendinimo alternatyvos, taip pat jų poveikio įvertinimas; nurodoma, kokios institucijos būtų atsakingos už jo atlikimą, kokie duomenys turėtų būti renkami, siekiant vėliau įvertinti, ar buvo pasiektas projekto tikslas; nurodoma, ar buvo konsultuotasi su visuomene, apibendrinami konsultavimosi rezultatai (nurodoma, su kokiomis suinteresuotomis grupėmis buvo konsultuotasi, ar atsižvelgta į suinteresuotų grupių pateiktus siūlymus, kiek į juos atsižvelgta) ir kita.). Nėra.

**12.** **Numatomo teisinio reguliavimo poveikio vertinimas\***

|  |  |  |
| --- | --- | --- |
| **Sritys** | **Numatomo teisinio reguliavimo poveikio vertinimo rezultatai** | |
| **Teigiamas poveikis** | **Neigiamas poveikis** |
| *Ekonomikai* | *Bus patvirtinti paslaugų įkainiai* | *Nenumatomas* |
| *Finansams* |  | *Nenumatomas* |
| *Socialinei aplinkai* |  | *Nenumatomas* |
| *Viešajam administravimui* |  | *Nenumatomas* |
| *Teisinei sistemai* |  | *Nenumatomas* |
| *Kriminogeninei situacijai* |  | *Nenumatomas* |
| *Aplinkai* |  | *Nenumatomas* |
| *Administracinei naštai* |  | *Nenumatomas* |
| *Regiono plėtrai* |  | *Nenumatomas* |
| *Kitoms sritims, asmenims ar jų grupėms* |  | *Nenumatomas* |

\* Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Rengėja

Švietimo ir sporto skyriaus vyr. specialistė Birutė Brogienė